钦定古今图书集成/明伦汇编/氏族典/第166卷 > 《廖用贤尚友录》 > 栾崇吉
## 钦定古今图书集成/明伦汇编/氏族典/第166卷 > 《廖用贤尚友录》 > 栾崇吉

按《宋史栾崇吉传》：“崇吉字世昌，开封封丘人。少为吏
部令史，调补临淄主簿。会令坐赃贬，即命崇吉代之，
复以书判优等，改舒州团练判官。未行，留为中书刑
房堂后官，改太子右赞善大夫，出掌扬州榷务。未几，
迁殿中丞，复为堂后官，兼提点五房公事。崇吉明习
文法，清白勤事。至道初，擢度支员外郎、度支副使，俄”
加祠部郎中。真宗时累擢为江南转运使。代还，判刑
部兼鼓司、登闻院。后迁司农少卿、知洪州，以疾徙濠
州。迁卫尉少卿，以将作监致仕，卒。